open-index/open-wikipedia-markdown huggingface dataset:
Љубка Рондова

**Љубка Василева Рондова-Карајанева** () ― бугарска пејачка на народни песни со македонско потекло.

## Животопис
Родена е во костурското село Шестево во 1936 година. Во 1948 година, за време на Грчката граѓанска војна, влегла во групата на таканаречените деца бегалци, со кои е изнесена од комунистичките партизани надвор од земјата. Живее во Полска и Чешка. Завршува словенска филологија на Карловиот универзитет во Прага. Зборува неколку странски јазици. Во 1960 година семејството на Љубка се преселува во Бугарија и таа работи како туристички водич, преведувач, уредник и служител во оддели за култура во различни организации.

Нејзиниот сериозен пат на народна пејачка започнува по преселувањето во Софија, кога се зачленува во најстариот ансамбл во Бугарија за народни песни и танци „Гоце Делчев“. Во него останува 30 години, каде долго време е солистка и лицето на ансамблот. Нејзиниот репертоар е изграден врз основа на песни, наследени од мајка и и баба и а ги усовршува и своите изведувачки способности.

Во 1980 година, таа ги направила првите записи во Бугарското радио, а потоа и во Балкантон, Бугарската телевизија, Радио Благоевград. Тие се тиражирани на голем број грамофонски плочи, аудио и видео албуми.

Во 2000 година, е издаден нејзиниот прв албум на компакт диск „Смилјана“. Во него се вклучени 22 најпопуларни и омилени песни од целото нејзино 40-годишно музичко наследство. Во 2003 година, излегува и нејзиниот втор компакт диск „Песните се моите деца“, во кои се вклучени 15 потполно нови исполнувања. Од нив 9 стари автентични песни од нејзиното родно Костурско и 6 авторски.

Сѐ до нејзината смрт Љубка Рондова продолжува да открива и запишува автентични народни песни.

За нејзиниот придонес во развојот и популаризирањето на бугарската култура, на 22 мај 2002 година Љубка Рондова е удостоена со орден „Стара планина“. Таа е носител на орден „Кирил и Методиј“ II степен и златен медал „Петко Војвода“.

## Надворешни врски
* Интервју со Љубка Рондова во „Операција Слава“ дел 1
* Интервју со Љубка Рондова во „Операција Слава“ дел 2

## Наводи

Категорија:Бугарски пејачи
Категорија:Луѓе од Шестево
Категорија:Бугарски уметници од Македонија
Категорија:Починати во 2016 година
Категорија:Деца бегалци
Категорија:Македонски преселници во Софија
Категорија:Починати во Софија
Категорија:Апсолвенти на Карловиот универзитет
Тарабука

[мини|Тапан (лево) и тарабуки (десно) изложени во [Музеј на Македонија|Музејот на Македонија]]
**Тарабука** — македонски народен ударен инструмент со арапско потекло, изработен од глина во форма на вазна, затворена со штавена кожа, по широката кружна површина. Египетскиот назив за овој инструмент е дарабуке, а арапскиот дарабуках. 

[мини|лево|Тарабуки од [Египет (1825)]]Во Македонија корпусот на тарабуката се изработува од глина. Тарабуката се состои од два дела: горниот дел во форма на тимпан, со кружен отвор, затворен со штавена кожа, поставен на празна цевка проширена при крајот. Вкупната височина на тарабуката варира меѓу 200 и 450 мм. Корпусот на тарабуката може да биде украсен со шари или без нив (еднобоен). Тонот се произведува со удирање по распнатата кожа, наизменично со левата и десната рака. Тарабуката најчесто при свирењето се држи под левата мишка, врзана со врвца префрлена преку рамото. Денес тарабуката често се користи како ритмички инструмент во различни состави на народните оркестри. Денешните истражувања упатуваат на заклучокот дека во Македонија тарабуката ја пренесле патувачките турски ансамбли.
Во македонската практика е влезена во поново време, а поради силниот и пробивен звук, почесто се среќава во придружба со хармоника или во состави од дувачки инструменти.

Категорија:Музички инструменти
Текстура

**Текстура** е надворешна одлика на површината на секоја природна и вештачка материја кој може визуелно да се перцепира:

· природни текстури – на материјалите од природно потекло;

· вештачки текстури – на материјалите создадени од човекот по вештачки пат.

Релјефна имитација на текстура се добива со употреба на разни материјали и видови алатки. Текстура како илузија се применува во ликовната уметност како визуелна текстура на одредена површина, а се добива со разни сликарски техники. Текстурата има големо значење во секојдневниот живот, во дизајнот, ентериерот, архитектурата и уметноста.

Во дизајнот на предмети за секојдневна употреба текстурата се применува и како естетска вредност или како функција. Некои површини мора да бидат рапави (автомобилски гуми, површини на патишта, рачки на садови итн.ќ или мазни (садови, ножеви, прибор за јадење итн.) поради функционални причини – заради полесно одржување на хигиената, заради избегнување на лизгање итн. Во архитектурата, ентериерот и екстериерот, поради декоративна и функционална намена се врши комбинирање на материјали со различна текстура: мазни, рапави, сјајни, или матирани.
Ритам

**Ритам** претставува правилното и рамномерно повторување на еден или повеќе елементи во одреден простор. Повторувањето може да се движи во низа, круг или на цела површина. Ритамот може да се постигне со повторување на одреден, константен или променлив ликовен елемент (линија, големина, текстура, форма, волумен, боја, тон) со одредено променливо или исто растојание.

Ритмичкото комбинирање на еден, два или повеќе елементи во одреден простор, односно ликовна целина, е присутно уште од најраните творби на човекот. Народната уметност главно е изградена врз основа на повторување, односно ритам на одредени елементи. Ритамот е присутен и во архитектурата и во дизајнот.

Основа на секој ритам е повторувањето како движење во одреден правец. Тој е всушност основен принцип во уметничкото творештво: литературата, музиката, балетот, филмот, театарот и во сите видови ликовно творештво.

Правилен ритам е оној кој се добива со наједноставно повторување на еден елемент кој воопшто не се менува при повторувањето. При тоа, растојанието, големината, формата и бојата остануваат исти. Овој ритам е едноличен, монотон и неинтересен.

Неизменичен ритам е оној кој се добива со повторување на две или повеќе видови вредности, еден или повеќе видови ликовни елементи, но растојанието останува исто. На пример: тенка и дебела линија, крива и права линија, топла и студена боја, различна големина, различна текстура, полн и празен волумен, испупчен и вдлабнат итн.

Наизменичниот ритам може да менува и повеќе од два квалитети. Двата квалитети на менување можат да се менуваат и внатре во себе, т.е. да ја менуваат бојата, тонот, големината, формата, но мора да задржат едно од својствата за да бидат препознатливи како елементи за повторување. На пример, ако бојата останува иста, се менуваат формата или големината. При ваков ритам важно е елементите да варираат хармонично во промените, без големи контрасти.

## Ритамот како тема во уметноста и во популарната култура
* „Ритми без сјај“ (српски: *Ритми без сјаја*) — песна на српскиот писател Иво Андриќ од 1919 година.
* „Девојките имаат ритам“ (англиски: *Girls Got Rhythm*) — песна на австралиската рок-група АЦ ДЦ (*AC DC') од 1979 година.
* „7/8 & 11/8“ — песна на [[Горан Бреговиќ]] од 1993 година.
* „Дали знаеш за некој друг ритам?“ (српски: *Da li znaš Za neki drugi ritam?'') — песна на српската рок-група Дисциплина кичме од 1991 година.

## Наводи


Категорија:Музички поими
Сан Марино (град)

Градот **Сан Марино** е главниот град на Сан Марино. Градот има население од околу 4.493 жители. Градот се наоѓа на западните падини на планината Титано.

## Географија
Иако градот е главен град, бизнис центар во Сан Марино е Борго Маџоре. Сан Марино е трет најголем град во Сан марино после Догана и Борго Маџоре. 
thumb|left|220px|''Јавна палата'', салата.
thumb|220px|Гуаита кула.

### Туризам

Градот е посетен од повеќе од 3 милиони луѓе годишно, и се развива како туристички центар. Од туристите, околу 85% се италијанци.

#### Главни знаменитости

* Палатата на кептанот
* Јавна Палата
* Трите кули на Сан Марино
* Плоштад Титано
* Плоштад Гарибалди
* Манастир Санта Клара
* Гранд Хотел Сан Марино

### Сообраќај
Градот е познат по долгите улици. Покрај тоа, градот е познат по тоа што во поголемиот дел од градот е забранет автомобилскиот сообраќај.

Пред Втората светска војна, во Сан Марино се изградила железничка линија до Римини. Тунелите и железничката станица сè уште постојат иако денес таа железничка линија не е функционална. До владата на Сан Марино имало неколку предлози за обновување на железничката линија, но без успех. Има редовна автобуска линија до Римини.

## Спорт
Градот Сан Марино има два фудбалски клуба: С.С. Мурата и С.П. Тре Пене.

## Сестрински градови
* 20px| Сан Лео, Италија

## Наводи

## Надворешни врски

Категорија:Сан Марино
Категорија:Градови во Сан Марино
Категорија:Држави и територии настанати во 301 година
Категорија:Населени места основани во 4 век
Знаме на Бутан

Националното **знаме на [[Бутан]]** се состои од бел змеј на жолта и портокалова површина. Знамето е поделено дијагонално од гониот десен кон долниот лев агол составувајќи два триаголника. Горниот триаголник е жолт а додека долниот е портокалов. Змејот се наоѓа во центарот и се протега праволиниски со поделбата на позадината.

Ова знаме со некои модификации се користело уште од 19 век. Моменталното знаме се користи од 1960.

Змејот што е претставен на знамето е  *[[Друк (змеј)|Друк]]* или „Громовит Змеј“ што го претставува локалното име на Бутан, *Земја на Змејот*. Змејот има скапоцени камења во рацете што претставува богатство. Жолтата позадина ја претставува секуларната монархија во земјата, а додека портокаловата го претставува будизмот.

Ова знаме е едно од ретките што имаат портокалова боја и едно од двете национални знамиња што имаат змеј, другото е знамето на Велс.

## Историски знамиња


Податотека:Flag of Bhutan (1949-1956).svg|23pxПрвото знаме на Бутан користено до 1956.
Податотека:Flag of Bhutan (1956-1969).svg|23pxЗнамето на Бутан од 1956 до 1969.



## Поврзано
* Грб на Бутан
* Бутан
## Наводи

## Надворешни врски
* Информации од туристичката страна на Бутан

Б
Категорија:Национални симболи на Бутан
Диоклецијан

**Диоклецијан** (латински:*Gaius Aurelius Valerius Diocletianus*, *Diocletianus*) — римски цар. Познат и како *Гаj Аврелиj Валериj Диоклецијан*. Со Римското Царство управувал од 285 до 316 година. Современата историографија го смета царувањето му за крај на т.н. војнички цари и почеток на доцната антика. Својот пријател Максимијан го поставил за соцар, давајќи му задача за управување со западниот дел од царството. По големата победа во Сирија, во 293 година исто така со свој соцар го поставил и Галериј. Од своја страна Максимијан за свој совладетел го поставил Констанциј I Хлор.

Така, управувањето со царството било разделено, и тоа:

* Диоклецијан управувал со азискиот дел од царството, Тракија и Египет;
* Галериј управувал со Балканот и подунавскиот дел;
* Максимијан со Италија, Реција, Шпанија и Африка, а
* Констанциј I Хлор со Галија и Британија

Како цар го наследил Карин и бил најголемиот прогонувач на христијаните од 303 година. Најпозната жртва од неговиот прогон бил бискупот Свети Дуј. Во негово време, сенатот во Рим го изгубил своето значење. Диоклецијан се прогласил за син на Јупитер, и барал сите да го почитуваат како жив Бог. Така во Римското Царство започнал периодот на Доминат, а завршил оној на Принципат. Во 316 година се отрул.
## Наводи

Категорија:Константинова династија
Категорија:Родени во 244 година
Категорија:Починати во 311 година
Категорија:Римски цареви од 3 век
Категорија:Римски цареви од 4 век
Категорија:Конзули на Римското Царство
Облик

**Облик** или **форма** — физичкиот изглед на еден просторен или рамнински објект. Линија, површина и волумен се елементи на формата. Дводимензионалната форма е дел од рамнина ограничена со линија. Тридимензионалната форма или тело е дел од просторот ограничен со површини. Објектите околу нас имаат природни или форми направени од човекот.

Во однос на обликувањето во просторот, формата може да биде отворена, затворена или перфорирана. Отворената форма овозможува просторот да навлезе во формата, во меѓусебна поврзаност (чаша, вазна, капа итн.). Затворената форма е ограничена со линија или површина од сите страни и не дозволува надворешниот простор да навлезе во неа (круг, квадрат, т.е. топка, цилиндар, јајце, јаболко итн.). Ако во затворената линија или површина постојат помали или поголеми отвори, се добива перфорирана форма која е лесна и динамична (решето, мрежа, синџир итн.).

Волумен е просторот што го зафаќа формата заедно со материјалот од кој е направен и празниот простор што го опфаќа. Просторот целосно исполнет со материјал го нарекуваме маса. При тоа големината на волуменот и масата е иста. Таков е случајот со компирот, јаболкото итн. Кај балонот, на пример, волуменот е поголем од масата бидејќи е исполнет со воздух, празен. Волуменот може да биде:

*отворен или затворен
*едноставен или сложен
*тркалезен или аглест
*празен или полн
*испапчен или вдлабнат

Формата може да делува кај човекот смирено или динамично. Статичните форми, како што се квадратот, триаголникот, правоаголникот или аглестите слободни форми, делуваат смирено. Тркалезните форми се динамични, во нив има изразени динамични насоки и движења.

Категорија:Естетика
Категорија:Геометриски фигури
Категорија:Структура
Категорија:Елементарна геометрија
Констанциј I Хлор

**Констанциј I Хлор** (латински:*Flavius Valerius Constantius*, *Flavius Valerius Constantius Chlorus*, *Constantius I*) бил римски цар. Познат и како *Флавиј Валериј Констанциј*. Со Римското Царство управувал од 293 до 305 година, заедно со Максимијан. Се нарекува Хлор поради својот блед тен на кожата како и од морската болест од која што страдал. Како цезар управувал со Галија, Германија и Реција. Во 293 година Британија била изгубена, но во 296 година, Констанциј I Хлор повторно ја вратил во територијата на Римското Царство. Поголемиот дел од своето владеење го поминал на британскиот остров во Еборак, денешен Јорк.

Категорија:Константинова династија
Категорија:Родени во 250 година
Категорија:Починати во 306 година
Категорија:Римски цареви од 3 век
Категорија:Римски цареви од 4 век
Категорија:Конзули на Римското Царство
Галериј

**Галериj ** (латински:*Gaius Valerius Maximianus Galerius* или *Galerius*) бил римски цар. Познат и како *Гаj Галериj Валериj Максимијан  *. Роден е во околината на Сердика (денешна Бугарија) . Во младоста бил овчар.

Со Римското Царство управувал од 293 до 311 година, заедно со Максимијан. Галериj бил голем противник на христијанството, и самото движење го сметал за главна причина за лошите резултати на империјата. Тој бил главниот иницијатор на прогонството во времето на Диоклецијан во 303 година. Од друга страна не знаел пак дека неговата жена и ќерка биле христијанки.
## Наводи

Категорија:Константинова династија
Категорија:Родени во 250 година
Категорија:Починати во 311 година
Категорија:Римски цареви од 3 век
Категорија:Римски цареви од 4 век
Категорија:Конзули на Римското Царство
Максимијан

**Максимијан ** (латински:*Marcus Aurelius Valerius Maximianus*) бил римски цар. Познат и како *Марко Аурелиј Валериј Максимијан Херкулиј*. Со Римското Царство управувал од 286 до 310 година, заедно со Диоклецијан.

## Наводи

Категорија:Константинова династија
Категорија:Родени во 250-тите
Категорија:Починати во 310 година
Категорија:Римски цареви кои се самоубиле
Категорија:Римски цареви од 3 век
Категорија:Римски цареви од 4 век
Категорија:Конзули на Римското Царство
Категорија:Историја на Срем
Тони Зен

**Тони Петковски** (), во јавноста познат како **Тони Зен** — македонски рапер и продуцент. Член е на групата Урбана Димензија, а се занимава со рап повеќе од 10 години.

## Кариера
Под влијание на американскиот хип-хоп, кон крајот на 1990-тите години Тони (со уметничко име **Kire Daskalov**) почнува да се занимава со рап музиката. Активен е во неговата прва група „105“, снимајќи демо снимки достапни само на хип-хоп програмата на скопското радио Канал 103.
Во 2002 година заедно со DJ Чваре ја формира групата Урбана Димензија, и со тоа започнува професионално да се занимава со рап музиката. Во меѓувреме Тони своето уметничко име од Тони Монтана го менува во Тони Зен Настапуваат на бројни настани во Македонија од кои се издвојува Street Beats Festival (хип-хоп вечер на Таксират 2005), како предгрупа на Jeru Da Damaja, Afu Ra, Guru и Едо Маајка. Тони Зен како соло артист, а и како член на Урбана Димензија работи на повеќе проекти во блиска соработка со Единствена Опција, Мартин Србиновски, Бојана и Бисера (Gemini), Тамара Тодевска, Роберт Билбилов, Јован Јованов и други.

Тони Зен бил гостин на концертот на Слаткаристика одржан на Антички театар во Охрид на 23 јули 2009, a исто така бил дел и од концертот на Слаткаристика, одржан во Метрополис Арена во Скопје каде имал свое шоу на сцената. На 31 март 2010 година, Тони Зен настапил како предгрупа на концертот на 50 Cent кој се одржа во салата "Борис Трајковски" во Скопје. Значаен датум за Тони Зен е 23 јули 2010 година, затоа што тогаш го одржал својот прв солистички концерт во Античкиот театар во Охрид пред околу 4 000 гледачи, а како гости на концертот настапиле Токсикологија и Слаткаристика.

Како најуспешен период во неговата досегашна кариера се смета периодот во 2009 и 2010 година кога Тони Зен претставувал еден од најдобрите рап артисти на територијата на Република Македонија. Покрај успехот во музиката, Тони е и сопственик на **Tony's Soul Wear**, продавница наменета исклучиво за хип-хоп облека. Продавницата се наоѓа во Градскиот Трговски Центар во Скопје.

## Дискографија
#### Студиски албуми
* *[[Стиховна Агенда]]* (2005)
* *[[Слушај(албум на Тони Зен)|Слушај]]* (2007)
* *[[Во мој Стил]]* (2009)
* *[[Тони Зен е Суперзен]]* (2011)
* *[[Микро Скопски организам]]* (2013)
**Од изворот на изборот (2019)*

#### Синглови

;Од првите два албума
* Зен мастер (2004)
* Скопје мој град (2005)
* Покрај Мене (feat. Gemini) (2005)
* Во полн ефект (2006)
* За Пандев (feat. Тамара) (2006)
* Дали сакаш (feat. Единствена Опција)) (2006)
* Сега Знам (feat. Мартин Србиновски) (2007)
* Mi casa e su casa (feat. Слаткар) (2007)

;Од последните два албума
* Скандал (2009)
* Спушти Се Доле (feat. Слаткар) (2009)
* Во мој стил (2009)
* Не ме замарај (feat. Тамара) (2010)
* Океј (2010)
* Јас сум хип-хоп (2010)
* Бас (2011)
* Надвор & Повеќе од рапер (2012)

#### Видео записи

## Надворешни врски
* Официјално мрежно место на Тони Зен 
* Тони Зен на MySpace
* Видеа Тони Зен 
* Информации за музичкото портфолио на „Тони Зен“  може да најдете на ВБУ Музички Регистар.

## Наводи

Категорија:Живи луѓе
Зен, Тони
Категорија:Македонски музичари
Броќови

**Броќови** (), познати и како **брошови** и **бросови** — едно од најголемите семејства на цветни растенија, со околу 650 родови и повеќе од 13.000 видови. Името оваа семејство го носи по родот броќ (*Rubia*). Тука припаѓаат неколку економски важни растенија. Од *[[Rubia cordifolia]]* се добива боја, од видот *[[Morinda angustifolia]]* се користи кората, додека од родот *[[Elaeagia]]* се добива лак кој го користат уметниците. Меѓутоа, сепак најпознати растенија од ова семејство се: кафето (*[[Арапско кафе|Coffea arabica]]* и *[[Coffea liberica]]*) и *[[Cinchona]]* (од кое се добива лекот кинин). Има и неколку украсни растенија, како *[[Ixora]]*, *[[Гарденија|Gardenia]]* и *[[Mussaeda]]*.

Повеќето од видовите се среќаваат во тропските региони. Неколку видови се присутни и во умерените региони, каде се тревести. Овие растенија се јавуваат најчесто како дрвја и грмушки.

## Морфологија

Тоа се многугодишни хемикриптофитни растенија. Листовите се наспрамни, прости и целокрајни. Соцветијата се цимозни. Цветовите се хермафродитни и ретко зигоморфни. Околуцветникот е составен од 4 до 5 чашкини ливчиња и 4 до 5 венечни ливчиња. Столпчето е нежно, додека устенцата се капитатни или повеќеделни.

Машкиот дел од цветот (андрецеум) е изграден од 4 до 5 прашници. Женскиот дел (гинецеум) е претставен со 2 (ретко 1) споени плодни листови. Плодникот е потцветен, ретко натцветен или полупотцветен. Тој е билокуларен со 1 семенов зачеток во секоја локула (комора или окце). Присутни се нектарни дискови над плодникот. Плодот е бобинка, капсула, костелка или шизокарп.

Цветната формула на ова семејство е:
\star K_{4-0} \; C_{(4)} \; A_4 \; или  \; [C_{(4)} \; A_4] \; G_{\overline{(2)}}
[thumb|120px|центар|[Цветен дијаграм на *[[Galium odoratum]]*.]]

Цветовите се протоандрични (прво се развива машкиот дел од цветот). Опрашувањето е со помош на инсекти, додека семињата се распространуваат епизоохорно (со животни).

## Систематика
[thumb|270п|right|Цветови на [кафе - *Coffea arabica*.]]
270п|thumb|right|Незрели плодови од ''Coffea arabica''.
thumb|right|270п|Зрел плод од ''Coffea sp.''.
thumb|right|300п|''Galium (Asperula) odoratum''.
thumb|right|350п|''Cinchona calisaya'', од кое се добива кининот.
Родовите се распоредени во племиња кои од своја страна се сместени во три потсемејства:

Некои автори признаваат и четврто потсемејство - *[[Antirheoideae]]*.

### Некои родови

Следните родови на Броќовите се наведени од страна на Вотсон и Далвиц (од делта-класификацијата):


Категорија:Астериди
Категорија:Дикотиледонски растенија
Категорија:Зборови што ги нема во ТРМЈ
Север II

**Север II**  (латински:*Flavius Valerius Severus* или *Severus II*) бил римски цар. Познат и како *Флавиj Валериj Север  *. Со Римското Царство управувал од 305 до 307 година, заедно со Галериј.
## Наводи

Категорија:Константинова династија
Категорија:Родени во 3 век
Категорија:Починати во 307 година
Категорија:Римски цареви од 4 век
Категорија:Конзули на Римското Царство
Биси Сен Мартен

**Биси́ Сен Марте́н** () — општина во департманот Сена и Марна во Франција, сместена во рамките на регионот Ил де Франс.

## Демогафија
Жителите на местото се нарекуваат „Бисени“ (*Bucéens*).

Според пописот од 1999 г., селото броело 573 жители.

## Знаменитости
Во атарот на селото се наоѓа замокот Рентији во истоимениот парк.

## Поврзано
* Список на општини во Сена и Марна

## Надворешни врски
* Службена страница 

Категорија:Општини во Сена и Марна
Лутиковидни

**Лутиковидните** (науч. *Ranunculales*) се ред на цветни растенија од групата на вистински дикотиледони (*Eudicotyledonae*). 

Лутиковидните се монофилетски таксон. Повеќето претставници од овој ред се тревни растенија. Кај нив се присутни голем број на алкалоиди, како берберин, ранункулин и др. Листовите се прости (назабени или целокрајни) и сложени. Цветовите се хипогински (прашниците, чашкините и венечните ливчиња се издигнуваат од под плодникот). Сите цветни елементи се слободни, со многубројни прашници. Семето содржи ситни ембриони чиј ендосперм е богат со вода. 

## Систематика

Според најновите молекуларни истражувања, овој ред опфаќа 7 фамилии со приближно околу 3490 видови:

* *[[Berberidaceae]]* - жолтики
* *[[Circaeasteraceae]]*
* *[[Eupteleaceae]]*
* *[[Lardizabalaceae]]*
* *[[Menispermaceae]]*
* *[[Афиони|Papaveraceae]]* — афиони
* *[[Лутичиња|Ranunculaceae]]* — лутичиња

APG го допушта и можното приклучување на фамилијата *[[Kingdoniaceae]]* од *Circaeasteraceae*, како и на фамилиите *[[Fumariaceae]]* и *[[Pteridophyllaceae]]* од *Papaveraceae*.


Категорија:Евдикоти
Категорија:Флора на Македонија
Џибути (град)

**Џибути** (, , , ) —— главен и најголем град на Република Џибути. Сместен е на полуостров кој го двои Аденскиот од Таџурскиот Залив.

thumb|left|Градското пристаниште

 


Категорија:Градови во Џибути
Категорија:Главни градови во Африка
Категорија:Населени места основани во 1888 година
Максимин Даја

**Максимин Даја** (латински:*Gaius Galerius Maximinus Daia*) бил римски цар. Познат и како *Гаj Валериj Галериj Максимин *. Со Римското Царство управувал од 308 до 313 година. Тој бил близок роднина и личен телохранител на Галериј. Прекарот *дај* (овчар) му добил поради неговото селско потекло. Необразован и неискусен, тој бил објавен за цезар од страна на Галериј. Бил испратен да раководи со источните територии на царството, но многу брзо се откажал од потчинетоста на Галериј, и се прогласил за август. По смртта на Галериј, започнала борбата за превласт меѓу него и Лициниј. Неговата војска била поразена, а самиот тој се самоубил.
## Наводи

Категорија:Константинова династија
Категорија:Родени во 270 година
Категорија:Починати во 313 година
Категорија:Римски цареви од 4 век
Категорија:Конзули на Римското Царство
Лициниј

**Лициниј ** (латински:*Flavius Galerius Valerius Licinianus Licinius* или *Licinius*) бил римски цар. Познат и како *Валериј Лициниан Лициниј с *. Со Римското Царство управувал од 308 до 313 година. Бил близок приврзаник на Галериј, и од него за август бил прогласен во 308 година. По смртта на Галериј, тој го победил Максимин и заедно со Константин I Велики си ги поделиле сферите на владеење. Но нивното соперништво прераснало во војна во 314 година. Константин I победил во војната, но бил склучен мир помеѓу нив. Линциј се оженил за сестрата на Константин I. Бракот бил склучен во Милано, каде во исто време се издал и Миланскиот едикт, каде за првпат на христијаните им била признаена верата и вратени своите имоти. Веќе следниот месец, Линциј го победил Максимин Дај, и се прогласил за цар на истокот, а Константин I за цар на западот.

Во 314 година Лициниј се ставил на страната на Басијан, против Константин I Велики. Во оваа граѓанска војна, Константин I го победил Линциј во Панонија на 8 октомври 314 година. Иако претрпел уште еден пораз, повторно дошло до склучување на мир, во кое Лициниј ја добил Тракија, Сирија и Египет. Подоцна, Константин I Велики започнал повторно војна со Лициниј, заробувајќи го во Византион, денешен Истанбул. По ова тој бил преместен во Солун во т.н. куќен притвор. Кога се обидел да дигне повторно револт, Константин I Велики наредил да биде убиен.

Категорија:Константинова династија
Категорија:Родени во 260-тите
Категорија:Починати во 325 година
Категорија:Погубени римски цареви
Категорија:Римски цареви од 4 век
Категорија:Конзули на Римското Царство
Могадишу

**Могадишу** [] (, популарно *Ксамар*;  **; ) е главен и најголем град во Сомалија.

Се наоѓа на брегот Бенадир на Индискиот Океан, и со векови служи како најголемо пристаниште во тој дел на Африка.

## Познати Могадишанци
[thumb|лево|Родена во Могадишу, супермоделот [Иман (модел)|Иман беше првата Сомалијка која се појави на насловната страница на модниот магазин Vogue во 1979 и потпишала козметички договор.]]
* Иман, супермодел
* Кнаан, музичар
* Рагех Омар, светски новинар
* Саид Шеик Саматар, писател
* Јасмин Варсаме, супермодел
* Саба Англана, меѓународен пејач
* Хасан Абшир Фарах, поранешен премиер на Сомалија
* Захра Бани, профи атлетичар

## Наводи

## Надворешни врски
* GlobalSecurity.org page on the city's history
* Mogadishu at Google Maps
* Map of Mogadishu (1997)
* BBC артикли:
** "Inside Somalia's danger zone", 5 октомври 2008 (videos)
** "Somalian 'ghost city' wracked by war", 6 октомври 2008
* Photos of Mogadishu taken between 1993 and 1995 

Категорија:Сомалија
Категорија:Могадишу
Категорија:Главни градови
Категорија:Главни градови во Африка
Валентинијан I

**Валентинијан I** бил римски цар. Познат и како *Флавиј Валентинијан * или **Валентинијан Велики**. Со Римското Царство управувал од 364 до 375 година. По смртта на Јовијан бил прогласен за цар во Никеја во 364 година. По еден месец својот брат Валенс го направил соцар. Починал од мозочен удар во 375 година.
## Наводи

Категорија:Валентинијанова династија
Категорија:Родени во 321 година
Категорија:Починати во 375 година
Категорија:Римски цареви од 4 век
Категорија:Конзули на Римското Царство
Категорија:Погребани во црквата „Свети Апостоли“
Категорија:Христијани од 4 век
Баркисимето

**Баркисимето** (*[[шпански]]*: *Barquisimeto*) е главен град на венецуелската држава Лара и се наоѓа во централнозападниот дел на Венецуела, на пола пат помеѓу Каракас и Маракаибо. Низ него поминува реката Турбио.

## Надворешни врски

* '''Barquisimeto.com'''
* '''MiBarquisimeto, Dedicado a Barquisimeto'''
* Check the weather in Barquisimeto now 
* Nuevo Sistema Ferroviario de Venezuela 
* Video Footage of Barquisimeto and some of it's places
* Barquisimeto, Bitacora de una Ciudad
* Venezuela Tuya, Barquisimeto
* Discover Venezuela, Barquisimeto 
* Museo de Barquisimeto

## Наводи

* FallingRain Map - elevation = 572m (Red dots are railways)

Категорија:Главни градови на Венецуела
Категорија:Населени места основани во 1552 година
Тој едноставно не е заинтересиран за тебе (филм)

**Тој едноставно не е заинтересиран за тебе** () е американски комедија-филм од 2009 година. Филмот е темелен на популарниот бестселер на Грег Бехрендт и Лиз Тучило, писатели кои соработуваа на телевизиската серија Сексот и градот. Филмот носи приказни собрани меѓусебно за личности и за нивните врски кои потекнуваат од плитки до длабоки матни брачни води.

## Синопсис
Уште откако имала пет години, на Гиги (Џинифер Гудвин) секогаш и велеа дека многу лесно ќе препознае кое момче е заинтересирано за неа – тоа е обично оној кој се однесува како збунета будала. Денес, после многу години, Гиги секојдневно се бори да ја пронајде љубовта на својот живот. Проблемот е во тоа што секогаш бара на погрешни места, излегувајќи со момчиња на кои му е сеедно за неа. Токму поради тоа беше случајот и со нејзиниот последен состанок, Конор (Кевин Коноли). Но тој после тоа веќе не и се јави. Сепак, Гиги успеа да се увери во неколку (не)возможни причини – можеби ја скршил колата, можеби морал да ја посети баба му, или пак можеби го изгубил мобилниот.

Одлучила да го посети неговиот омилен бар, мислејќи дека ‘случајно ќе налети’ на него и би ја решила ситуацијата. Во барот го запзонава пријателот на Конор, Алекс, кој веднаш сфаќа што се случува, откако Гиги објаснува дека тој не е заинтересиран за неа. Во меѓувреме, Конор, кој веќе завршува со состанокот со Гиги, ја повикува својата девојка Ана (Скарлет Јохансон) да провери што има ново кај неа. Таа се наоѓа во супермаркетот каде го запознава Бен и тие двајца си разменуваат броеви бидејќи Бен тврди дека познава луѓе кои би можеле да и помогнат околу нејзината музичка кариера.

Пријателот на Бен, Неил (Бен Афлек) следи се од автомобилот и се чуди што работи неговиот пријатели, бидејќи веќе некое време е оженет со Џанин (Џенифер Конели). Но, Неил има и свои проблеми – кога доаѓа дома го дочекува неговата долгогодишна девојка Бет (Џенифер Анистон) со веста дека нејзината помлада сестра се мажи. Неил добро знае каде овој разговор, бидејќи Бет веќе неколкупати спомнува венчавка, но него таа идеја за бракот не му се допаѓа. Наскоро нивната врска ќе доживее вистинска криза, што ќе ги поврзи сите глумци во оваа романтична комедија во една голема збрка.

## Глумечка екипа

## Филмски критики
Кај критичарите состојбата е следна. На мрежното место **Rotten Tomatoes** оваа романтична комедија е оценета со слаби 42%, а консензус критиката гласи вака – и покрај тоа што со најдобри намери на талентираната екипа, на филмот едноставно му е посветено премалку време на поедини ликови и така ги води на добро познатите стереотипи. Секако, имаше такви кои не штедеа на дрво и камен: ‘Ако сакате да видете како изгледа животот во дваесеттите со нула забава, тогаш ова е вистинска работа за вас.’ (*Time Magazine*).

## Надворешни врски
* Официјално мрежно место
* Семрежна филмска база на податоци
* Бокс Офис Мојо

Категорија:Филмови од 2009 година
Категорија:Филмски комедии
Категорија:Филмови на англиски јазик
Категорија:Американски филмови
Категорија:Филмови со Џенифер Анистон
Категорија:Филмови со Бен Афлек
Категорија:Филмови со Дру Баримор
Категорија:Филмови со Скарлет Јохансон
Максенциј

**Максенциј** бил римски цар. Познат и како *Марк Аврелиј Валериј Максенциј*. Со Римското Царство управувал до 312 година. Во 293 година бил верен со ќерката на Галериј, Максмила. Син е на Максимијан. Го имал истиот карактер како и татко му. По абдикацијата на Диоклецијан, тој се вратил во Рим. Во 306 година започнале големи немири во Рим, главно поради големите даноци наложени од страна на Галериј, како и од новиот статус на градот во импријата. Максенциј ова најмногу го искористил, прогласувајќи се за принцепс на 28 октомври 306 година. Кога Галериј го испратил Север II да го задуши бунтот, Максенциј го замолил неговиот татко Максимијан повторно да се врати на власт. По ова, војниците на Север II, кои претходно служиле на Максимијан, се соединиле на страната на Максцениј.

Помеѓу синот и таткото настанале несогласувања. Така, во 308 година, Максцениј го принудил на Максимијан да абдицира. По абдицирањето му, тој објавил голема толерантност кон христијанското население, но само за кратко, организирајќи го поредното прогонување. Такко му избегал кај Константин I во Галија, каде се сродил со него давајќи му ја неговата ќерка Фуаста за жена. По неуспешен обид повторно да си ја врати властта, Максимијан умрел во 310 година. По неговата смрт, се отворила можноста Константин I да претендира за власта во Италија и Африка, објавувајќи му војна на Максцентриј. По неколкугодишната војна, Максцентрија полека ги загубил своите позиции. Така, во последната негова битка, во Рим на реката Тибар Максинтриј паднал во водата од мостот и се удавил.
## Наводи

Категорија:Константинова династија
Категорија:Родени во 278 година
Категорија:Починати во 312 година
Категорија:Римски цареви од 4 век
Категорија:Конзули на Римското Царство
Категорија:Убиени римски цареви
Категорија:Несигурна година на раѓање
Крсто Сарафов

**Крсто Петров Сарафов** () ― наjпрочуениот театарски глумец од Бугарија. Тој е помалиот брат на револуционерот на Македонскиот комитет и ВМОРО Борис Сарафов.

## Животопис
мини|лево|200п|Сарафов во улогата на Тартиф.
Роден е на 6 април 1876 година во Либјахово, Пиринска Македонија. Учел во Петербург. Дебитирал во 1899 година во театарот „Солза и смев” во Гогољевиот “Ревизор”, но поголем број од улогите после тоа ги изигрува на сцената на Народниот театар “Иван Вазов” во Софија.

Меѓу највпечатливите негови улоги се Сирано де Бержерак (во истоимената пиеса на Едмон Ростан), Тартиф и Арган (во Молиеровите *Тартиф* и *Вообразениот болен*), Фамусов (во *Страда од умот* на Грибоедов).

Националната академија за театарска и филмска уметност во Софија го носи името на Сарафов од 1951 година . Умира на 27 август 1952 година во Софија.

Сарафов бил член и на Македонскиот Научен Институт.
## Извори

## Надворешни врски

* „Кръстьо Сарафов“, стихотворение од Гео Милев
* Сборник "Крсто Сарафов", Софиjа, 1921 г.

Пиринци

Категорија:Бугарски уметници од Македонија
Категорија:Бугарски глумци
Категорија:Членови на Македонскиот научен институт
Категорија:Македонски преселници во Софија
Категорија:Починати во Софија
Категорија:Сарафови
Александар Климов

**Александар Климов**, познат уште како **Александар Христов** или **Поповски** ― офицер во Бугарската армија, македонски револуционер, учесник во македонското револуционерно движење, член и војвода на Македонската револуционерна организација, учител и општественик.

## Животопис

Тој роден во 1881 година во село Ложани, во тогашната Османлиско Царство. Имал брат Цветан (Целе) и сестра Велика. Сите се од големата струшка фамилија Поповци.

Основното образование го завршува во родното село и во градот Струга. Потоа го продолжува образованието во гимназијата во Битола, каде учители му се Даме Груев, Пере Тошев, Александар Мартулков и други.

За време на Илинденско востание е војвода на чета во Струшко .

Реонски војвода е Илија Коцарев од Охрид. Уапсен е од турските власти во февруари 1908 година по обвинение за револуционерна дејност и е осуден на 101 година затвор од турскиот суд во Битола и заточение во Дијарбекир.

Амнестиран е неколку месеци подоцна, по Младотурската револуција. По Втората балканска војна, во 1913 година по неговиот отказ да стане српски учител е прогонет од новите српски власти со семејството во Бугарија, каде станува учител во селото Елешница, Разлошко.

Учествува во Првата светска војна под раководство на полковник Борис Дрангов. По војната се заселува во кресненското село Брезница (денес Горна Брезница), Пиринскиот дел на Македонија, каде е учител и општественик до крајот на животот. Училиштето и општината се поместуваат во зграда во дворот на неговата куќа.

Погребан е во Брезница. Во 2003 година, по повод 100 годишнината од Илинденското востание, во селото бил подигнат негов споменик.

## Наводи


## Корисна книжевност

* Борис Ј. Николов, Внатрешна Македоно-Одринска Револуционерна Организација. Војводи и раководители 1893-1934. Библиографски прирачник, Софија 2001

## Галерија

 Image: Klimov2.jpg|left|Климов како војник за време на Првата светска војна 
 Image:Изображение218.jpg | Куќата на Александар Климов во Брезница со меморијална плоча.
 Image:Klimov pametnik.jpg | Меморијалната плоча.
 Image:Klimov3.jpg | Александар Климов со семејството. Од лево кон десно: неговата сопруга Златица и децата Климе, Јорданка, Љубомир и Благој.


Категорија:Луѓе од Ложани
Категорија:Починати во Брезница (Кресненско)
Категорија:Дејци на ВМОРО
Категорија:Бугарски офицери од Македонија
Категорија:Македонски војводи
Категорија:Македонци од Првата светска војна
Категорија:Учесници во Илинденското востание
Категорија:Македонски револуционери
Феноменологија (појаснување)

**Феноменологија** може да се однесува на:

* Поим во континенталната филозофија со неколку значења:
** Феноменологија, филозофскa школа основанa од Едмунд Хусерл (1859 – 1938);
** Егзистенцијалистичката феноменологија, која се задржува на делото и следбениците на Хусерловиот ученик, Мартин Хајдегер (1889 – 1976).
** ''Феноменологија на духот'' на Г. В. Ф. Хегел (1770 – 1831);
** Феноменологија (психологија), наука за субјективното искуство.
Јохана Сигурдардотир

**Јохана Сигурдардотир** (; р. 4 октомври 1942) — исландска политичарка и поранешен премиер на Исланд (од 2003 до 2013 г.). Меѓу 1987–1994 и 2007–2009 била министерка за социјална политика и социјална безбедност. Таа е членка на исланскиот Парламент (Алтинг) уште од 1978 година и оттогаш, осум пати е избирана за пратеник. На 1 февруари 2009, таа постана првата жена премиер на Исланд, а истовремено постана и првиот претседател на некоја влада кој јавно ја изјавува својата хомосексуалност.

## Кариера
Јохана е социјалдемократ и исландки пратеник со најдолг стаж во Алтингот. Таа е родена во Рејкјавик и има завршено факултет за трговија. Во 1960 дипломира и се вработува во Loftleiðir (сегашен Icelandair). До 1983 работи на различни високи чиновнички позиции. Во Алтингот за првпат е избрана во 1978 година, како пратеник на социјалдемократите. Од 1987 до 1994 ја врши функцијата Министер за социјална политика. Во 1994 година ја напушта партијата и ја формира својата партија "National Movement".

Во 2000 година, двете партии повторно се обединуваат и ја основаат денешната Социјалдемоократска алијанса. Нејзината изјава *Minn tími mun koma!* („Моето време ќе дојде!“), што ја даде откако ја изгуби трката за претседател на социјалдемократите, денес е најпопуларна фраза во исландскиот јазик.

Од 1994 па до 2003, Јохана е член на опозицијата во Алтингот. По изборите во 2003, таа е избрана за заменик-претседател на Алтингот. На изборите во 2007, нејзината партија во коалиција со Независната партија победува, по што повторно е именувана за министерка за социјална политика и социјална сигурност.

## Прва жена премиер на Исланд
На 26 јануари 2008, по големите протести во Исланд заради економската криза, доскорешниот премиер Геир Харде поднесе оставка, по што Претседателот на државата, Олафур Рагнар Гримсон, побара од Социјалдемократската алијанса и Движењето на зелените да формираат влада. Двете партии ја предложија Јохана за премиер, поради нејзината популарност во јавноста. Како поддршка беше и истражувањето на Галуп според кое во декември 2008, над 73% од населението на Исланд ги поддржувало мерките кои таа ги презела како министерка.

## Приватен живот
Во 1970 година, Јохана Сигурдардотир се омажи за Торвалдур Стејнар Јоханесон Јоханесон, од кој брак Јохана има два сина. По разводот, Јохана живее со драмската писателка Јонина Леосдотир (р. 1954), со која во 2002 стапила во граѓанска заедница.

## Надворешни врски

* Личен блог  

Категорија:Премиери на Исланд
Категорија:Исландски политичари
Категорија:Луѓе од Рејкјавик
Категорија:Живи луѓе
Категорија:Родени во 1942 година
Клукало

[мини|десно|Клукало во облик на рака на куќна порта во с. [Стенче, Горни Полог.]]
**Клукало** или **тропало** — направа со која оние вон куќата можат да ги известат оние во неа за нивното присуство. Еден дел од клукалото е прицврстен за вратата, а другиот (обично метален) дел е закачен за првиот со шарка, за да може да се подига и да удира („клука“) по плоча прицврстена на вратата, или пак по самата врата, притоа правејќи врева. Плочата, ако ја има, се продава во комплет со клукалото.

Клукалата честопати се украсни, но можат да се состојат едноставно од прицврстен метален висок или прстен.

## Поврзано
* Квака
* Вратна опрема

## Надворешни врски

* Стручна академска студија на клукала на џамии 

Категорија:Вратна опрема
Абонос

[thumb|200px|Статуетки на слонови од [Шри Ланка, направени од абонос. Во овој случај, најверојатно се работи за цејлонски абонос. (*Diospyros ebenum*)]]

**Абонос** (**абоновина** или **ебановина**) е општо име за многу густо црно дрво. Во потесна смисла на зборот, тоа се произведува од повеќе видови во родот *Diospyros*, но и други тешки, црни (или темни) дрва (од други целосно неповрзани дрва) понекогаш се нарекуваат абонос. Најпознатиот абонос се добива од *Diospyros еbenum*, дрво кое расте во јужна Индија и Шри Ланка. Ова дрво се нарекува **цејлонски абонос**.

Основните својства на абоносот се црната боја и големата густина. Овие одлики не се вродени, бидејќи тие се предизвикани од болест на срцевината на дрвото. Поради фината текстура и можноста за глатко полирање, абоносот е многу ценет како орнаментално дрво.

Зборот абонос потекнува од старогрчкиот збор *ἔβενος* (од зборот со египетско потекло *хбнј*) кој се употребувал за ова дрво уште во стариот Египет, каде се употребувал за различни мали скапоцени предмети.

## ''Diospyros''

Абоносот најчесто се добива од срцевината на повеќе видови на дрва од фамилијата *Абоносови* (*[[Ebenaceae]]*), од родот *Diospyros*. Тие се наоѓаат во тропските региони на Стариот Свет и се познати уште од антиката по црната боја на дрвото.

Само припадниците на родот *Diospyros* со црна или темна боја се нарекуваат абонос. Јапонското јаболко (*Diospyros kaki*), на пример, иако близок по ботаничката класификација, не претставува абонос.

thumb|300px|left|Пругаст абонос.

Се среќаваат најразлични видови на абонос. Некои видови од родот *Diospyros* даваат т.н. пругаст абонос, со слични физички својства, кој не е целосно црн, туку пругаст. Многу видови во родот воопшто не даваат абонос, иако може да се користат како огревно и градежно дрво (како во случајот со американската слипа, *Diospyros virginiana*).

**Цејлонскиот абонос** (*Diospyros ebenum*) е најпознатиот вид на абонос. Тоа е тропско зимзелено дрво кое расте во јужна Индија и Шри Ланка. Достигнува до 20-25 метри височина. Плодот е мал - до 2 см во пречник. Се работи за загрозен вид. Се користи за изработката на музички инструменти, а во минатото од него се правеле црните шаховски фигури.
## Наводи

Категорија:Дрва
Полистирен

[thumb|[Амбалажа од полистирен]]
**Полистерен**-Poly(1-phenylethane-1,2-diyl) — ароматичен полимер направен од monomer styrene (C6H5CH=CH2) течен хидрокарбонат кој за широка употреба се произведува од нафта од страна на хемиската индустрија. Полистеренот е еден од најупотребуваните видови на пластика.

## Својства
Полистерен е термопластична супстанца која во нормални услови на собна температура е во цврста состојба, но се топи кога ќе се загрее, a се враќа повторно во тврда состојба откако ќе се излади. Чистиот цврст полистерен е безбојна, тврда пластика со мала еластичност. Тој може да биде проѕирен или пак може без проблем да му се додаде боја.

## Историја
Полистеренот е откриен во 1839 година од страна на Едуард Симон.

## Форми и употреба
Полистеренот е најчесто произведуван во три форми:

**Екструдираниот полестирен** е економски исплатлив и се користи за изработка на пластични модели за склопови, кутии за ЦДа, детектор на чад и многу различни предмети каде што е потребна евтина пластика.

**Пената** на полестеренот е многу добар топлински изолатор и поради тоа многу често се користи заедно со градежните материјали. Исто така се користи во лесни архитектонски градби.

**[[Стиропор]]от** најчесто е бел и е составен од надуени зрна од полестирен. Најчесто се употребуваат како заштита на некој предмет од оштетување при транспорт. Стиропорот се става внатре, покрај ѕидовите во кутијата во која се наоѓа предметот. Формата му зависи од формата на предметот кој се заштитува. Топлинската и огнената отпорност кај стиропорот се многу големи и често се употребуваат без огнена бариера во градежништвото.

## Рециклирање

Полистеренот може да се рециклира и го има бројот 6 како симбол за рециклирање. НЕ рециклирачки полистерен кој не се разградува често се наоѓа расфрлен во животната средина како загадувач.

Од рециклиран полистирен можат да се прават: клупи за паркови, играчки, саксии. Можат да се прават чаши и кутии за пакување, што доведува до избегнување за користење други пластики и намалување на отпадот. Исто така може да се комбинира со цементот во градежништвото.

Категорија:Винил полимери
Категорија:Термопластики
Категорија:Амбалажни материјали
Категорија:Изолатори
Грацијан

мини|Биста на Грацијан Глиптотек - Минхен - Германија 2017 година
**Грацијан** бил римски цар. Познат и како *Флавијан Грацијан Август*. Со Римското Царство управувал од 375 до 383 година. Тој е син на Валентинијан I.
## Наводи

Категорија:Валентинијанова династија
Категорија:Родени во 359 година
Категорија:Починати во 383 година
Категорија:Римски цареви од 4 век
Категорија:Конзули на Римското Царство
Категорија:Погубени римски цареви
Категорија:Историја на Срем
Категорија:Христијани од 4 век
Валентинијан II

**Валентинијан II** бил римски цар. Познат и како *Флавијан Валентинијан *. Со Римското Царство управувал  до 393 година.
## Наводи

Категорија:Валентинијанова династија
Категорија:Родени во 371 година
Категорија:Починати во 392 година
Категорија:Римски цареви од 4 век
Категорија:Конзули на Римското Царство
Категорија:Христијани од 4 век
Батуми

thumb|десно|300px|Улица во Батуми
**Батуми** (, порано **Батум**) е пристаништен град на источниот брег на Црното Море и главен град на Аџарија, автономна република во југозападна Грузија. Има вкупно население од 152.839 жители (2014 попис).

## Демографија
Според грузискиот попис од 2014, БАтуми има вкупно население од 152.839 жители со густина на население од 2355,0 жит./км2. Етничките групи застапени во градот се:
* Грузијци - 142.691
* Ерменци - 4.636
* Руси - 2.889
* Украинци - 628
* Грци - 289
* Азербејџанци - 269
* Абхази - 229
* Језиди - 76
* Осетијци - 71
* Кисти - 4.

Најголемиот дел од жителите се православни христијани.

## Збратимени градови
*  Ванаѕор, Ерменија (2006)
*  Пиреа, Грција (1996) 
*  Бари, Италија (1987)
*  Кисловодск, Русија (1997)
*  Савана, Џорџија, САД
*   Доностија-Сан Себастијан, Шпанија (1987)
*  Трабзон, Турција (2000)
*  Ашдод, Израел (2011)

## Личности
* Софо Халваши, прв грузиец кој настапил на Евровизија (2007)
* Кати Мелуа, пејач
* Аркадиј и Борис Стругацки, автори на научна фантастика
* Хербет Баке, политичар
* Вилија Хорвуд Стјуарт, британски дипломат кој е убиен тука во  1906
* Фјодор Јурчихин, астронаут
* Валери Мелаѕе, singer
* Одисеј Димитријадис (1908-2005) грчко-советски музичар

## Наводи

* *Georgian Soviet Encyclopedia.* Georgian SSR (Supplementary Edition). 1981. pp.&nbsp;16–18.

## Надворешни врски
* Official website of Batumi
* Batumi Travel Guide 
* Batumi Sea Trading Port 
* [Prokudin-Gorskii color photos of Batumi circa 1910](http://lcweb2.loc.gov/cgi-bin/query/S?pp/prok:@field(SUBJ+@od1(Georgia++Republic+--Batumi+)))
* Photos of Batumi
* Batumi From The Inside
* FallingRain Map - elevation = 8m (Red dots are railways) 


Категорија:Градови во Грузија
Категорија:Аџарија
Категорија:Црно Море
Категорија:Понт